CELEX: 22006D0139
Language: sl
Date: 2006-10-27 00:00:00
Title: Sklep Skupnega odbora EGP št. 139/2006 z dne 27. oktobra 2006 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine

21.12.2006   
            
            
               SL
            
            
               Uradni list Evropske unije
            
            
               L 366/85
            
         
      SKLEP SKUPNEGA ODBORA EGP
   
   št. 139/2006
   z dne 27. oktobra 2006
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svoboščine
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 90/2004 z dne 8. junija 2004 (1).
            
         
               (2)
            
            
               Sklep Skupnega odbora EGP št. 56/96 z dne 28. oktobra 1996 (2) je razširil sodelovanje med pogodbenicami Sporazuma, in sicer z vključitvijo mreže Evropskih služb za zaposlovanje (Eures) v Protokol 31 k Sporazumu.
            
         
               (3)
            
            
               Lihtenštajn si je prvotno pridržal pravico do sodelovanja v mreži Eures zaradi rezultatov skupnega pregleda prehodnih ukrepov na področju prostega gibanja oseb v skladu s Protokolom 15 k Sporazumu.
            
         
               (4)
            
            
               Na podlagi tega skupnega pregleda je Sklep Skupnega odbora EGP št. 191/1999 z dne 17. decembra 1999 (3) uvedel nove sektorske prilagoditve v Prilogah V in VIII k Sporazumu v zvezi z Lihtenštajnom, ki omejujejo pridobitev stalnega prebivališča v Lihtenštajnu.
            
         
               (5)
            
            
               Pridržek glede sodelovanja Lihtenštajna v mreži Eures se ne uporablja več.
            
         
               (6)
            
            
               Protokol 31 k Sporazumu je zato treba spremeniti, da se omogoči začetek sodelovanja Lihtenštajna v mreži Eures z učinkom od 1. januarja 2007 –
            
         SKLENIL:
   Člen 1
   Člen 15(4) Protokola 31 k Sporazumu se nadomesti z naslednjim:
   
      
                  „4.
               
               
                  Odstavki 1 do 3 se uporabljajo za Lihtenštajn od 1. januarja 2007.“
               
            
   Člen 2
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (4).
   Uporablja se od 1. januarja 2007.
   Člen 3
   Ta sklep se objavi v sklopu EGP in Dopolnilu EGP Uradnega lista Evropske unije.
   
      V Bruslju, 27. oktobra 2006.
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 349, 25.11.2004, str. 52.
   
      (2)  UL L 58, 27.2.1997, str. 50.
   
      (3)  UL L 74, 15.3. 2001, str. 29.
   
      (4)  Navedena ni nobena ustavna zahteva.